《山川图诗呈解之昂御史》
元代·朱德润

山川结灵根，厚地秉阴窍。神功自模范，嵲屼起双峤。

层峦倚天开，仰盼绝飞鸟。岚光变气候，草木通深窈。

东山吾旧游，纨素记行稿。平生丘壑情，藉此写怀抱。

荆关竟已矣，咞吮岂真好。会当蹑丹梯，共登天门道。

作者简介：（1294—1365）睢阳人，徙吴中，字泽民。工画山水人物，能诗，善书。仁宗延祐末荐授应奉翰林文字，兼国史院编修。英宗嗣位，出为镇东儒学提举，后弃官归。顺帝至正中，起为行中书省照磨，摄守长兴。有《存复斋集》。